|  |
| --- |
| เป็นส่วนหนึ่งของซีรีส์เกี่ยวกับ |
| อนิเมะและมังงะ |
|  |
| อนิเมะ
* ประวัติศาสตร์
* นักพากย์
* บริษัท
* สตูดิโอ
* ออริจินอลวิดีโอแอนิเมชัน
* ออริจินอลเน็ตแอนิเมชัน
* แฟนซับ
* แฟนดับ
* รายชื่อ
	+ ซีรีส์ที่ยาวที่สุด
	+ แฟรนไชส์ที่ยาวที่สุด
 |
| มังงะ
* ประวัติศาสตร์
* Publishers
* ตลาดในต่างประเทศ
* นักวาดมังงะ
* *โดจินชิ*
* Alternative
* *Gekiga*
* *ยงโกมะ*
* Iconography
* Scanlation
* รายชื่อ
	+ ซีรีส์ที่ขายดีที่สุด
	+ ซีรีส์ที่ยาวที่สุด
 |
| กลุ่มเป้าหมาย
* เด็ก
* *โชเน็ง*
* *โชโจะ*
* *เซเน็ง*
* *โจเซ*
 |
| ประเภท
* *บาระ*
* ทำอาหาร
* ฮาเร็ม
* *ต่างโลก*
* *โลลิคอน*
* สาวน้อยเวทมนตร์
* เมคา
* *โอโตเมะจิกกุ*
* Ryona
* *โชตากง*
* กีฬา
* ทีนส์เลิฟ
* *ยาโออิ*
* *ยูริ*
 |
| บุคคล
* Manga artists
* Anime directors
 |
| กลุ่มแฟนคลับ
* Conventions (list)
* Clubs
* คอสเพลย์
* อนิเมะมิวสิกวิดีโอ
* โอตากุ
* Yaoi fandom
 |
| ทั่วไป
* คำศัพท์
	+ เอดชิ
	+ เฮ็นไต
	+ *โมเอะ*
* Anime-influenced animation
* 2.5D musical
* เพลงอนิเมะ
 |
| icon สถานีย่อยการ์ตูนญี่ปุ่น |
| * ด
* ค
* ก
 |

**ต่างโลก** หรือ **อิเซไก** (ญี่ปุ่น: 異世界; โรมาจิ: *Isekai*) เป็นประเภทของไลท์โนเวล, มังงะ, อนิเมะ และวิดีโอเกม ซึ่งว่าด้วยเรื่องราวของมนุษย์ธรรมดาจากโลกถูกโยกย้าย, ถูกส่ง, ไปเกิดใหม่, หรืออาจจะติดอยู่ในจักรวาลคู่ขนาน, โลกจินตนิมิต หรือโลกเสมือน ที่ซึ่งพวกเขาต้องปรับตัวให้เข้ากับโลกใหม่ รวมไปถึงกฎเกณฑ์, วัฒนธรรม และปรัชญาใหม่ การนำบุคคลจาก "โลกจริง" ย้ายไปยังโลกจินตนิมิตด้วยวิธีการบางอย่างทำให้ผู้อ่านหรือผู้ชมได้รับรู้เกี่ยวกับโลกใหม่ในเวลาเดียวกันกับตัวละครเอก เป็นแนวคิดที่เป็นที่นิยมสำหรับนักเขียนมังงะและไลท์โนเวล 

บ่อยครั้งที่จักรวาลคู่ขนานนี้มีอยู่ในโลกเดิมของตัวละครเอกในฐานะจักรวาลสมมติ แต่ก็อาจเป็นจักรวาลที่ไม่รู้จักมาก่อนก็ได้ จักรวาลใหม่อาจเป็นโลกที่แตกต่างออกไปอย่างสิ้นเชิง โดยมีเพียงตัวละครเอกที่มีความทรงจำบางส่วนจากชาติก่อนหน้า เช่นในเรื่อง*บันทึกสงครามของยัยเผด็จการ* หรืออาจจะเป็นโลกเสมือนที่กลายเป็นโลกความเป็นจริง เช่นในเรื่อง *ล็อกฮอไรซอน* , *โอเวอร์ลอร์ด , รีซีโร่(Re:Zero)*

ในแนว **ต่างโลกด้านกลับ** ตัวละครในโลกแฟนตาซีจะถูกส่งจากโลกเดิม และ/หรือถูกบังคับให้ปรับตัวให้เข้ากับสังคมยุคใหม่ เช่นในเรื่อง *ผู้กล้าซึนซ่าส์กับจอมมารสู้ชีวิต!*

ลักษณะจำเพาะ
------------

แนวต่างโลกมักจะเป็นเรื่องราวของการบรรลุความปรารถนา ด้วยบุคคลที่ถูกส่งไปต่างโลกมักเป็น NEET, ฮิกิโกะโมะริ, หรือเกมเมอร์ (เช่นในเรื่อง *โนเกม โนไลฟ์*) ในโลกแฟนตาซีแห่งใหม่ ตัวละครจะสามารถประสบความสำเร็จโดยใช้ความรู้ประเภทที่ไม่มีความสำคัญในชีวิตจริง หรือทักษะการเล่นเกมโดยใช้เกมอินเตอร์เฟซที่มีเพียงตัวละครนั้น ๆ ที่สามารถเข้าถึง พลังของตัวละครมีตั้งแต่ความสามารถทางเวทมนตร์ที่ยิ่งใหญ่เหนือใคร เช่นในเรื่อง *ไปต่างโลก! ก็ต้องไปกับสมาร์ทโฟนสิ!!!* ไปจนถึงพลังที่ค่อนข้างอ่อนแอ เช่นในเรื่อง *Re:Zero - รีเซทชีวิต ฝ่าวิกฤตต่างโลก* ซึ่งตัวละครเอกไม่ได้รับพลังพิเศษใด ๆ นอกเหนือจากความสามารถที่จะรอดจากความตายในรูปของลูปเวลา

ตัวละครเอกในเรื่องแนวต่างโลกมักเป็น "ผู้กล้าที่ถูกเลือก" แต่ก็มีบางเรื่องที่แตกต่างออกไป เช่นเรื่อง *Drifters สงครามผ่ามิติ* ซึ่งเหล่าคนที่เข้ามาในโลกแฟนตาซีเป็นขุนพลและนักรบในประวัติศาสตร์ซึ่งมีความโหดเหี้ยมมากกว่าผู้ที่อาศัยในต่างโลก และในเรื่อง *เกิดใหม่ทั้งทีก็เป็นสไลม์ไปซะแล้ว* ซึ่งตัวละครเอกเริ่มต้นด้วยการเป็นสไลม์ที่มีความสามารถพิเศษเหนือมนุษย์ บางเรื่องให้คนมาเกิดใหม่เป็นวัตถุไม่มีชีวิตซึ่งผิดปกติจากธรรมดา เช่นเป็นอนเซ็งเวทมนตร์

ประวัติ
-------

แนวคิดของแนวต่างโลกมีต้นกำเนิดมาจากวรรณกรรมญี่ปุ่นโบราณ โดยเฉพาะเรื่องของอูราชิมะ ทาโร นิทานญี่ปุ่นว่าด้วยเรื่องของชาวประมงชื่ออูราชิมะ ทาโรที่ได้ช่วยชีวิตเต่า จึงถูกพามายังอาณาจักรมหัศจรรย์ใต้ทะเล แต่เรื่องราวหลังจากนั้นกลับพลิกผัน (หลังจากอยู่ใต้ทะเลในเวลาที่อูราชิมะคิดว่าเพียงแค่ 4-5 วัน แต่เมื่อกลับมายังหมู่บ้านกลับพบว่าเวลาผ่านไป 300 ปีแล้ว) ตัวอย่างของเรื่องราวแนวนี้ในภายหลังจากวรรณกรรมอังกฤษ เช่นในนวนิยายเรื่อง *อลิซท่องแดนมหัศจรรย์* (ค.ศ. 1865), *A Connecticut Yankee in King Arthur's Court* (ค.ศ. 1889), *พ่อมดมหัศจรรย์แห่งเมืองออซ* (ค.ศ. 1900), *ปีเตอร์ แพน* (ค.ศ. 1902) และ *ตำนานแห่งนาร์เนีย* (ค.ศ. 1950).

หนังสือการ์ตูนและอนิเมะในช่วงแรก ๆ ที่อาจจัดเป็นแนวต่างโลก ได้แก่ *Fushigi Yûgi* (เปิดตัว ค.ศ. 1992) และ *El-Hazard* (เปิดตัว ค.ศ. 1995) ซึ่งตัวละครเอกคงรูปลักษณ์เค้าเดิมเมื่อเข้าไปยังต่างโลก เรื่องอื่น ๆ ในทศวรรรษ 1990 ที่จัดเป็นแนวต่างโลกได้แก่ซีรีส์นิยายและอนิเมะ *12 อาณาจักรเทพยุทธ์* (เปิดตัว ค.ศ. 1992) และ *เมจิกไนท์ เรย์เอิร์ธ* (เปิดตัว ค.ศ. 1993) ภาพยนตร์อนิเมะ *สปิริเต็ดอะเวย์* (ค.ศ. 2002) เป็นภาพยนตร์อนิเมะแนวต่างโลกเรื่องแรกที่เป็นที่รู้จักในระดับโลก แม้คำว่า "ต่างโลก" จะยังไม่มีการใช้ทั่วไปในเวลานั้น 

แฟรนไชส์ *.hack* (เปิดตัว ค.ศ. 2002) เป็นหนึ่งในเรื่องแรก ๆ ที่เสนอแนวคิดต่างโลกในฐานะโลกเสมือน โดยมีเรื่อง *ซอร์ดอาร์ตออนไลน์* (เปิดตัว ค.ศ. 2002 เช่นกัน) เจริญรอยตามมา ซีรีส์นิยายและอนิเมะแนวต่างโลกที่มีชื่อเสียงในทศวรรษ 2000 คือเรื่อง *อสูรรับใช้ของยาย 0 สนิท* ซึ่งตัวละครเอกชายชื่อไซโตะจากญี่ปุ่นยุคปัจจุบันถูกเรียกมายังโลกแฟนตาซีโดยตัวละครเอกหญิงชื่อหลุยส์ 

เรื่องในภายหลังเช่น *ไนท์ & แมจิก* (เปิดตัว ค.ศ. 2010) และ *บันทึกสงครามของยัยเผด็จการ* (เปิดตัว ค.ศ. 2013) เสนอเรื่องราวที่ตัวละครเอกตายแล้วไปเกิดใหม่ในต่างโลก

ในที่สุดเรื่องแนวต่างโลกก็ได้รับความนิยมเป็นอย่างสูงในปี ค.ศ. 2016 การประกวดเรื่องสั้นของญี่ปุ่นห้ามเรื่องแนวต่างโลกเข้าร่วมประกวด สำนักพิมพ์คาโดกาวะห้ามเรื่องแนวต่างโลกเข้าร่วมประกวดเช่นกันในการประกวดนิยายรูปแบบอนิเมะ/มังงะในปี ค.ศ. 2017

ซีรีส์ต่างโลก
-------------

ในปี ค.ศ. 2017 Geode ได้จัดทำแบบสำรวจในญี่ปุ่นสอบถามชื่อของอนิเมะแนวต่างโลกคนที่ชื่นชอบ สิบอันดับแรกได้แก่ *สปิริเต็ดอะเวย์*, *Pop in Q*, *ซอร์ดอาร์ตออนไลน์*, *เมจิกไนท์ เรย์เอิร์ธ*, *Re:Zero - รีเซทชีวิต ฝ่าวิกฤตต่างโลก*, *12 อาณาจักรเทพยุทธ์*, *ขอให้โชคดีมีชัยในโลกแฟนตาซี!*, *เวิลด์ ทริกเกอร์*, *ผมน่ะหรือคือราชาปีศาจ!* และ *เกท: หน่วยรบตะลุยโลกต่างมิติ*

อ้างอิง
-------

1. 1 2 3 4  "Hacking the Isekai: Make Your Parallel World Work for You" (ภาษาอังกฤษ). Crunchyroll. เก็บจากแหล่งเดิมเมื่อ 2018-03-20. สืบค้นเมื่อ 2018-03-20.
2. ↑  "Here's What Would Really Happen If You Were Sent Into a Fantasy World". Anime (ภาษาอังกฤษ). Comicbook.com. เก็บจากแหล่งเดิมเมื่อ 2018-03-20. สืบค้นเมื่อ 2018-03-20.
3. ↑  "'Re:ZERO – Starting Life In Another World – Death Or Kiss' Official Trailer For Visual Novel Released: Upcoming PS4 And PS Vita Game's Screenshots Revealed". *The Inquisitr* (ภาษาอังกฤษแบบอเมริกัน). 2016-12-28. เก็บจากแหล่งเดิมเมื่อ 2018-03-20. สืบค้นเมื่อ 2018-03-20.
4. ↑  "FEATURE: Head Space - "Drifters" - An Isekai Gone Wrong". *Crunchyroll* (ภาษาอังกฤษ). เก็บจากแหล่งเดิมเมื่อ 2018-03-20. สืบค้นเมื่อ 2018-03-20.
5. ↑  "'Tensei Shitara Slime Datta Ken' Anime In 2018 Based On 'That Time I Got Reincarnated As A Slime' Manga-Novel". *The Inquisitr* (ภาษาอังกฤษแบบอเมริกัน). 2018-03-07. เก็บจากแหล่งเดิมเมื่อ 2018-03-20. สืบค้นเมื่อ 2018-03-20.
6. ↑  "Japanese novel stars boy reincarnated as hot spring that beautiful women want to get inside of". *SoraNews24* (ภาษาอังกฤษแบบอเมริกัน). 2017-02-06. เก็บจากแหล่งเดิมเมื่อ 2018-03-21. สืบค้นเมื่อ 2018-03-21.
7. ↑  "Why Are There So Many Parallel World Anime?". *Anime News Network*. January 31, 2017. สืบค้นเมื่อ February 9, 2019.
8. 1 2  Amaam, Baam (18 April 2018). "The 15 Greatest Isekai Anime as Ranked by Japan". *GoBoiano*. คลังข้อมูลเก่าเก็บจากแหล่งเดิมเมื่อ 2018-04-20. สืบค้นเมื่อ 10 February 2019.
9. ↑  Kamen, Matt (2017-10-02). "Anime: the 10 must-watch films and TV shows for video game lovers". *the Guardian* (ภาษาอังกฤษ). เก็บจากแหล่งเดิมเมื่อ 2018-03-20. สืบค้นเมื่อ 2018-03-20.
10. ↑  "10 Anime Like Is It Wrong to Try to Pick Up Girls in a Dungeon?". *MANGA.TOKYO*. 12 May 2018.
11. ↑  "Knight's & Magic| MANGA.TOKYO". *MANGA.TOKYO* (ภาษาอังกฤษแบบอเมริกัน). เก็บจากแหล่งเดิมเมื่อ 2018-09-16. สืบค้นเมื่อ 2018-07-23.
12. ↑  "Short Story Contest Bans 'Traveling to an Alternate World' Fantasy". *Anime News Network* (ภาษาอังกฤษ). เก็บจากแหล่งเดิมเมื่อ 2018-03-20. สืบค้นเมื่อ 2018-03-20.
13. ↑  "Anime-style novel contest in Japan bans alternate reality stories and teen protagonists". *SoraNews24* (ภาษาอังกฤษแบบอเมริกัน). 2017-05-22. เก็บจากแหล่งเดิมเมื่อ 2018-03-21. สืบค้นเมื่อ 2018-03-21.

แหล่งข้อมูลอื่น
---------------

* Anime-planet: Manga (Reincarnation) | Anime (Reincarnation)
* Anilist: Manga (Isekai, Reincarnation) | Anime (Isekai, Reincarnation)